**Тыйым салулар мен шектеулер. Тарифтік емес реттеу шаралары**

Тыйым салулар мен шектеулер – Одақ туралы [шартқа](http://10.61.43.123/kaz/docs/Z1400000240#z120) және (немесе) Қазақстан Республикасының заңнамасына сәйкес белгіленген, Еуразиялық экономикалық одақтың кедендік шекарасы арқылы өткізілетін тауарларға қатысты қолданылатын, оның ішінде Одақ туралы [шартқа](http://10.61.43.123/kaz/docs/Z1400000240#z120) сәйкес біржақты тәртіппен енгізілетін тарифтік емес реттеу шаралары, техникалық реттеу шаралары, санитариялық, ветеринариялық-санитариялық және карантиндік фитосанитариялық шаралар, экспорттық бақылау шаралары, оның ішінде әскери мақсаттағы өнімге қатысты шаралар және радиациялық талаптар;(2017 жылғы 26 желтоқсандағы «Қазақстан Республикасындағы кедендік реттеу туралы» Кодексінің 3 бабының 55 тармағы»).

Сыртқы сауда қызметін тарифтік емес реттеу шараларына:

1) жекелеген тауарларды әкетуге және (немесе) әкелуге тыйым салу;

2) жекелеген тауарларды әкетуге және (немесе) әкелуге сан жағынан шектеу;

3) жекелеген тауарлар түрлерінің экспортына және (немесе) импортына айрықша құқық;

4) тауарларды экспорттау және (немесе) импорттау саласындағы лицензиялау;

5) жекелеген тауарлар түрлерін автоматты түрде лицензиялау (қадағалау) жатады.

**Жекелеген тауарларды әкетуге және (немесе)әкелуге тыйым салу және сан жағынан шектеулер**

1. Жекелеген тауарларды әкетуге және (немесе) әкелуге тыйым салуды уәкілетті органмен келісу бойынша өз құзыреті шегінде, тиісті орталық мемлекеттік органдар:

1) құқықтық тәртiпті сақтау;

2) адамның өмiрi мен денсаулығын, қоршаған ортаны қорғау;

3-1) алтын немесекүмісэкспортынжәне (немесе) импортынреттеу;

4) мәдени құндылықтарды және ұлттық мәдени игіліктер объектілерін заңсыз әкетуден және (немесе) әкелуден қорғау;

5) орны толмайтын табиғи ресурстардың iшкi өндiрілуін және тұтынылуын бір мезгілде шектей отырып, олардың сарқылуын болдырмау;

6) ұлттық қауiпсiздiктi қамтамасыз ету;

7) халықаралық мiндеттемелердi орындау;

7-1) ішкі өңдеу өнеркәсібін отандық тауарлармен сан жағынан жеткілікті қамтамасыз ету үшін осындай тауарлардың экспортын шектеу;

7-2) тауарлардыңжалпынемесежергіліктіжетіспеушілігікезіндеолардысатыпалунемесебөлу;

7-3) ҚазақстанРеспубликасындағытауарлардыөндіружәнетұтынуқұрылымындағыозыңқыөзгерістерүшінжағдайжасау;

7-4) Еуразиялық экономикалық одақтың және (немесе) Қазақстан Республикасының кедендік заңнамасын қолдануға, зияткерлік меншік және өзге де құқықтық актілерді қорғауға қатысты халықаралық міндеттемелерге сәйкес келетін нормативтік құқықтық актілердің сақталуын қамтамасыз ету қажеттілігіне қарай енгізеді;

      2. Жекелеген тауарларды әкетуге және (немесе) әкелуге сан жағынан шектеулерді уәкілетті органмен келісу бойынша өз құзыреті шегінде, тиісті орталық мемлекеттік органдар:

   1) ұлттық қауiпсiздiктi қамтамасыз ету;

2) халықаралық мiндеттемелердi орындау;

3) ішкі нарықты қорғау қажеттілігіне қарай енгізеді.

3. Жекелеген тауарларды әкетуге және (немесе) әкелуге сан жағынан шектеулер Қазақстан Республикасының заңнамасына сәйкес енгізіледі және "Рұқсаттар және хабарламалар туралы" Қазақстан Республикасының [Заңына](http://10.61.43.123/kaz/docs/Z1400000202#z0) сәйкес лицензиялау жолымен жүзеге асырылады.

4. Айтарлықтай маңызды тауарлар тізбесіне енгізілген азық-түлiк немесе өзге де тауарлардың iшкi нарықта өте көп жетiспеушiлiгiн болғызбау немесе азайту үшiн орталық мемлекеттiк органдар өз құзыреті шегінде уәкiлеттi органның келiсімі бойынша жекелеген тауарларды әкетуге тыйым салу мен сан жағынан шектеулердi енгiзе алады.

Елеулі маңызды тауарлар тізбесін уәкілетті орган айқындайды.

5. Тиісті орталық мемлекеттік органдар сыртқы сауда қызметіне қатысушылар арасында жекелеген тауарларды әкетуді және (немесе) әкелуді сан жағынан шектеулерді бөлуді уәкілетті органмен келісу бойынша өз құзыреті шегінде жүзеге асырады.

Тиісті орталық мемлекеттік органдар уәкілетті органмен келісу бойынша өз құзыреті шегінде, квоталар мөлшерін және квотаның қолданылу мерзімін айқындайды.

**Тарифтік емес реттеу шаралары –**мемлекеттік кедендік-тарифтік әдістермен реттеуге жатпайтын,сыртқы экономикалық қызмет саласындағы процестерге әсер ету мақсатында сыртқы экономикалық қызметті реттеу үшін мемлекетпен қолданылатын әдістер жүйесі.

БҰҰ ЕЭК бойынша сыртқы экономикалық қызметтегі тарифтік емес реттеу әдістерін 3 топқа бөлуге болады:

* тікелей шектеу шаралары;
* арнайы қорғау шаралары;
* әкімшілік және кедендік нысандылықтар.

Тікелей шектеу шараларына лицензиялау мен квоталау жатады.

Арнайы қорғау шараларына арнайы баждар, демпингке қарсы баждар мен өтемақы баждары жатады.

Әкімшілік және кедендік нысандылықтарға импорттық алымдар, сертификаттау, жүкті тиеп қою алдындағы инспекция жатады.